
"Den Ulykkelige er nu Den, der har sit Ideal, sit Livs Indhold, sin Bevidstheds Fylde, sit egentlige Væsen på en eller anden Måde udenfor sig. Den Ulykkelige er altid sig selv fraværende, aldrig sig selv nærværende"


- Søren Kierkegaard (SKS 2,204)









Forord


Dette er ikke en dagbog, men en digtet virkelighed.


En række breve, skrevet af en stemme, der kunne være hvem som helstog derfor måske også dig.


Bogen er fiktion. Dens breve er opfundne. Skrevet som en poetisk refleksion. Den skal ikke læses som rådgivning eller opfordring til handling. Enhver lighed med virkelige personer, nulevende eller afdøde, er tilfældig.


Men følelserne bag er virkelige, i den forstand at de taler ind i en almen menneskelig erfaring med fortidens rustne lænker, der binder mennesket og forhindrer det i at kende sig selv, i at leve et liv fyldt med kærlighed, både til sig selv og til andre.


Og lad os endelig ikke glemme kampen for at frigøre sig selv fra ensomhedens forførende selskab og isolationens giftige had.


Undervejs vil du både møde filosofiske ekkoer og litterære spor - fra Kierkegaard til Dostojevskij, fra antikkens visdom til stoicismens tanker.


Disse stemmer fungerer som lys i mørket, hvor hver stemme har givet trøst, forståelse og mod.


Men brevenes univers står for sig selv. Det er en fiktiv verden, hvor tanker, følelser og refleksioner får lov til at leve frit.


Ikke for at bevise noget, men for hjælpe nogen.


Hvis bare ét af disse breve får dig til at føle dig mindre alene, så har de fundet deres rette adresse.









Til dig der tør at åbne Hjertet (Indledning)


Min ven,


Husk det altid:


Siden det sekund, du trådte ind i verden, har du været klar til at forlade den igen.


Siden det sekund, dit hjerte begyndte at slå, har det været klar til at stoppe igen.


Hvert eneste sekund er dyrebart.


Lad det aldrig gå til spilde på meningsløs støj.


Særligt ikke den støj, der vokser inde i dig selv.


Ingen vælger at være en del af livet,


og ingen ved, hvorfor de er her.


Ingen ved, hvornår de forlader livet,


og ingen ved, hvordan de finder dem selv.


Hvert menneske, hver krop,


hver eneste bankende puls,


skal smage døden,


men kun få sjæle kæmper for at smage livet.


Siden tidernes morgen har menneskeheden forsøgt at presse hinanden


ned i pakkeløsninger -


den såkaldte opskrift på et lykkeligt liv.


Siden tidernes morgen har mennesket jaget idealer:


Om hvad det vil sige at være menneske,


om accept, om kærlighed, om at hører til.


Men jo mere du jager andre,


jo mere mister du dig selv.


En paradoksal følelse, ikke sandt min ven:


På den ene side føler du trygheden i andres accept,


på den anden side bliver du mere og mere usynlig overfor dig selv.


Dit ydre smiler til falskheden,


mens dit hjerte skriger efter autenticitet.


De menneskelige pakkeløsninger,


kommer i mange farver,


former, lande, og trosretninger.


Men de kredser om det samme formål:


Du skal blive det, vi siger, du skal være.


Du undrer dig sikkert over,


hvad der sker med en som mig der nægtede at spille med?


Hvad der sker med et menneske der ikke kunne følge med flokken?


Eller som ikke kan være en del af flokken?


Svaret er enkelt, min ven:


Ensomhed.


Et ensomt menneske er ikke et svagt menneske min kære ven.


Det er et træt menneske.


Træt af verdens larm.


Træt af menneskehedens umenneskelige krav.


Træt af frygten for ikke at være god nok.


Træt af alt det had, den vrede, den fortrydelse.


Og vigtigst af alt:


Træt af sig selv.


Et ensomt menneske er en fremmed overfor andre,


og er en fremmed overfor sig selv.


Et menneske der isolerer sig i ensomhedens tårn,


bliver fri fra kampen mod det øjet ser,


det øret fanger,


og hvad læberne hvisker.


I stedet kæmper han med tankernes storm,


hjertets længsel,


og sit sande jeg i spejlet.


Du tænker måske, man bare kan forlade ensomhedens tårn,


og træde ind i fællesskabet igen.


Og jo, du har ret, min kære ven.


Porten står ulåst, nøglen hvilede i mine hænder,


men vejen ud er tung og fyldt med angst,


for hadet, vreden, sårene, mistilliden,


og alle de andre dæmoner står klar bag porten.


Vogter den, nægter at slippe mig fri.


Ikke fordi de ser ondskab i flokken,


men fordi frygten har lært dem at kæmpe imod dem.


Jeg kan kun tale for mig selv:


Jeg blev grebet af ensomhedens ånd.


Fandt tryghed i dens beroligende stemme,


og i dens fordybende visdom.


Blev forelsket i stilheden,


i roen, i de dybe refleksioner.


Men den tryghed, jeg troede, jeg fandt,


begyndte langsomt at kvæle mig.


ENSOMHED ER EN SYGDOM, MIN VEN.


EN FORFÆRDELIG SYGDOM.


Jo mere jeg fordybede mig i ensomhedens ånd,


jo mere kynisk blev jeg overfor menneskeheden.


Men jo mere kynisk jeg blev overfor menneskeheden,


jo dybere forsvandt jeg i ensomheden igen.


ENSOMHED ER EN SYGDOM, MIN KÆRE VEN,


og jeg var nødt til at give slip på dens forgiftede visdom.


Du undrer dig sikkert over, hvad svaret er for ensomheden?


Hvordan kan man give slip på dens afhængighed?


Hvordan man befrier sig selv fra dens paradoksale forbandelse?


Svaret er enkelt, men ufatteligt svært min kære ven:


Tilgivelse, selvkærlighed og handling.


Ligesom Moses splittede havet i to,


så hans folk kunne gå fri,


skilte tilgivelsens ånd min sjæl fra fortidens lænkede monstre.


Mens en ånd af selvkærlighed digtede sig ind i hver tåre af mig,


forvandlede sår til lidenskab,


og lod mit had og vrede,


blive genfødt som drivkraft til smagfulde handlinger.


I er fri mine kære,


der er ingen grund til at gemme jer længere,


afsted mine kære.


lad jeres tanker og følelser,


smelte sammen i blæk og papir,


Fortvivlelsen- manifester dig.


Ensomheden - manifester dig.


Selvet - manifester dig.


Læs deres tanker.


Føl deres smerte.


Mærk deres kampe.


Hvem ved -


måske vil din stemme blive hørt i nogle af mine breve.


God fornøjelse, min ven.

